Johann Wolfgang von Goethe /ˈjoːhan ˈvɔlfɡaŋ fɔn ˈɡøːtə/ (Fráncfort del Meno, Hesse, 28 jasypoapy ary 1749-Weimar, Turingia, 22 jasyapy ary 1832) ha'e akue peteĩ ñe'ẽpapára, tembiasagua'u haihára, mombe'upyrusu haihára ha tembikuaatyhára Alemaña pegua oipytyvõva akue omoñepyrũ hag̃ua upe py'aiterape (romanticismo), omoguasuite ku ñemuasãi heraha py'aiterape. George Eliot ñe'ẽnguérame, Goethe ha'e akue «ñe'ẽ karai tuichave alemañañe'ẽmegua... ha karaiete pavẽ pahague oguata Yvy ári». Hembiapokue, oguerekóva tembiasagua'u, ñe'ẽyvotyete, ñemopirĩ ha avei tembikuaaty mba'ekuaarã hekopete'ỹva, oheja peteĩ pore hypy haihárakuéra tenondeguápe, purahéi apohára, ñeimo'ãhára ha mba'eporã apohára oúva rire, ndaikatúiva ojepapa mba'e ojapo Alemaña arandupýpe oúva rire ha omombaretememe opaichagua tembiapokue. Hembiasagua'u Wilhelm Meister oñemandu'a akue Arthur Schopenhauer rupi ha'éva peteĩ umi irundy tembiasagua'u porãvéva pegua ojehaíva'ekue, Tristram Shandy, La Nouvelle Heloïse ha Don Quijote ojeykéva.[1] Herajoapy oñembohéra upe Goethe-Institut, atyvete omuasãi va'erã Alemaña rekotee opa rendápe.